Karel Hlušička

Karel Hlušička (* 25. august 1924, Praha† 10. november 2016, Praha) bol český herec, dablér a rozhlasový režisér.

V máji 1945 sa aktívne zúčastnil Pražského povstania. Po vojne vstúpil do komunistickej strany.

Po absolutóriu štúdia herectva na brnenskom konzervatóriu (neskoršia JAMU) v roku 1949 najprv 10 rokov pôsobil v divadle v Českých Budějoviciach, potom bol od roku 1959 dlhoročným členom činohry Libeňského Divadla S. K. Neumanna (dnešné Divadlo pod Palmovkou).

Išlo tiež o úspešného režiséra rozhlasových hier.

V 60. rokoch bol ženatý s Máriou Krejčovou, s ktorou mal dve deti. Neskôr žil až do svojej smrti s bývalou primabalerínou a súčasnou choreografkou Libušou Královou.

Referencie

Externé odkazy 

Českí herci
Českí filmoví herci
Českí televízni herci
Českí divadelní herci
Českí dabingoví herci
Českí režiséri
Osobnosti z Prahy